**קול קורא למתן מלגות**

**למדענים חוזרים ע"ש יצחק שמיר**

**למשתלמים במחקר לשנת 2024**

**תוכן עניינים**

[א. כללי: 2](#_Toc137473664)

[ב. מי רשאי להגיש בקשה (תנאי סף) 3](#_Toc137473665)

[ג. תנאי ביצוע: 4](#_Toc137473666)

[ד. אמות מידה להערכת הבקשות: 4](#_Toc137473667)

[ה. ביצוע התכנית: 5](#_Toc137473668)

[ו. זכויות המשרד: 5](#_Toc137473669)

[ז. שאלות ופניות: 6](#_Toc137473670)

[ח. הגשת הבקשות: 6](#_Toc137473671)

[ט. מועד אחרון להגשת הבקשות: 10](#_Toc137473672)

**קול קורא למתן מלגות**

**למדענים חוזרים ע"ש יצחק שמיר למשתלמים במחקר לשנת 2024**

מועד הגשה אחרון למשתלמים (ע"פ סעיף ט.1 ): **31.12.2023** עד השעה 15:00

מועד הגשה אחרון למוסדות (ע"פ סעיף ט.2 ): **7.01.2024** עד השעה 15:00

# כללי:

משרד החדשנות, המדע והטכנולוגיה (להלן – **המשרד**) מפרסם בזאת קול קורא לקבלת בקשות למלגות למדענים חוזרים על שם ראש הממשלה לשעבר יצחק שמיר ז"ל[[1]](#footnote-1), בהתאם לתנאים המפורטים להלן.

החזרת מדענים לישראל, להמשך פיתוח פעילותם המדעית והאקדמית בארץ, היא מטרה לאומית בעלת קדימות אשר נועדה להבטיח את מעמדה של מדינת ישראל כמעצמה מדעית.

קול קורא זה מזמין מדענים ישראלים השוהים ומתגוררים בחו"ל, להגיש בקשות לקבלת מלגות מחיה מהמשרד לתקופה של שנתיים, במהלכם יבצעו הזוכים השתלמות במחקר בארץ (במסגרות המוגדרות להלן). כך יתאפשר להם ליצור קשרים באקדמיה הישראלית ובמגזר התעשייתי, בשאיפה שקשרים אלו יסייעו להם במציאת מסגרת תעסוקה קבועה בישראל התואמת את כישוריהם. המלגה אינה מיועדת למדענים שקבלו או שנמצאים בתהליך לקבלת משרת סגל באוניברסיטאות או במכללות ומכוני המחקר.

מלגות אלו מיועדות לחוקרים המעוניינים להגיע ארצה במהלך שנת 2024, ולהשקיע את עיקר זמנם בביצוע השתלמות במחקר באקדמיה ומכוני המחקר **בתחומי המדעים המדויקים, ההנדסה והרפואה**.

**סכום המלגה:**

**עד 280 אלף ₪, לתקופה של שנתיים.**

לצורך קול קורא זה הקצה המשרד סכום של עד 1.4 מיליון ₪, בכפוף לזמינות תקציבית.

# מי רשאי להגיש בקשה (תנאי סף):

מוסדות ומועמדים מטעמם (להלן – **המשתלמים**), העומדים בכל תנאי הסף שלהלן:

* 1. המוסד המציע הוא אחד מהמפורטים להלן (להלן – **המוסד**):
	2. מוסד מוכר להשכלה גבוהה בישראל, כמשמעותו בחוק המועצה להשכלה גבוהה, התשי"ח-1958.
	3. מכון מחקר בישראל שהוא מלכ"ר, חל"צ, חברה ממשלתית או יחידה ממשלתית (כגון: בתי חולים, מרכזי מחקר ופיתוח אזוריים).

("**מכון מחקר**" משמעו גוף אשר חלק ניכר מפעילותו קשור לקידום המחקר בחזית הידע העולמי, ברשותו תשתית וציוד לביצוע מחקרים, והחוקרים הפועלים במסגרתו עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות בכנסים בינלאומיים).

1. המשתלם הוא אזרח ישראלי, תושב קבע או בעל מעמד עולה שעלה לארץ לפני מועד ההגשה (כמוגדר במשרד הפנים).
2. המשתלם יבצע תכנית השתלמות במחקר בעל היתכנות יישומית בתחומים אשר צוינו בסעיף א' לעיל, המתוכננת להימשך שנתיים.
3. נכון למועד ההגשה המשתלם שוהה בחו"ל למטרת השתלמות פוסט-דוקטורט במוסד אקדמי מוכר[[2]](#footnote-2).
4. המשתלם שוהה בחו"ל לפחות 12 חודשים (12 חודשי שהייה בחו"ל, לא כולל חופשות וביקורים בארץ) במהלך השנתיים האחרונות עד מועד חזרתו לארץ.
5. המשתלם מעוניין לבצע השתלמות במחקר, שתחילתו במהלך שנת 2024, במוסד מחקר בארץ במעמד של עמית מחקר.
6. הוא בעל תואר שלישי, שהגיש את עבודת הדוקטורט ב-5 השנים האחרונות בישראל, נכון ליום הגשת הבקשה, ובידו אישור המעיד על כך.
7. המוסד מפעיל תכנית הענקת מלגות למשתלמים במחקר במסגרת המוסד.
8. המוסד והמשתלם מעוניינים להתחייב לבצע את תנאי הביצוע שבסעיף ג' להלן.

# תנאי ביצוע:

1. הגשת בקשה במענה לקול קורא זה מהווה הסכמה של המוסד והמשתלם לתנאי הסכם ההתקשרות המצורף לו.
2. המוסדות והמשתלמים הזוכים במלגה מטעמם, יתחייבו לפעול בהתאם לקול קורא זה, בהתאם לתנאי הסכם ההתקשרות בין המשרד למוסד המצורף כנספח לקול הקורא וכן בהתאם לנהלי העבודה של המשרד המצורפים כנספח לקול הקורא.
3. **המוסד יפעל בהתאם להוראות החלטת ממשלה מספר 2575 ובהתאם, ידווח למשרד  על  כל  רישום פטנט ועל  כל  ניצול מסחרי הנובע מהידע באמצעות דיווח שנתי למשרד.** קידום ופיתוח ידע הנוצר במימון מענקי מחקר ממשלתיים | מספר החלטה 2575 | משרד ראש הממשלה (www.gov.il)
4. עבודה בתקופת ההתקשרות:

המשתלם יקדיש את עיקר זמנו לביצוע התוכנית שהוצג בבקשה ולא יעבוד בעבור תמורה כספית או תמורה בשווי כסף, למעט עבודה בהיקף של עד 8 שעות שבועיות, בתפקידי הוראה או הדרכה במוסד להשכלה גבוהה או בעבודה מעשית הנדרשת לתואר B.Ed. בתחומי המחקר ולמעט מקרים חריגים, ובהתאם למפורט בנהלי העבודה המצורפים.

1. **תקופת המלגה – תקופת המחקר:**

 המלגה תשולם בתקופת ביצוע ההשתלמות. תכנית ההשתלמות במחקר תימשך על פני שנתיים.

1. בסיום כל שנה בתקופת ההשתלמות יוגש דו"ח התקדמות ובקשת המשך לשנה הבאה בצירוף אישור המנחה. המסמכים יוגשו חודשיים לפני תום השנה. הדו"ח המדעי המסכם יוגש לא יאוחר מ-3 חודשים לאחר תום תקופת המחקר (פירוט בעניין דרישות אלה נמצא בהסכם ההתקשרות ובקובץ הנהלים). המשך ההשתלמות לשנה הבאה מותנה באישור המשרד לאחר קבלת דו"ח ההתקדמות.
2. במידה והמשתלם יפסיק את ביצוע ההשתלמות לפני מועד סיום ההשתלמות שתוכנן מראש, יהיה המשרד רשאי לקזז סכומים ששולמו בגין התקופה שלאחר סיום ביצוע ההשתלמות.

# אמות מידה להערכת הבקשות:

בקשות אשר יימצאו עומדות בתנאי הסף, יועברו לשלב ההערכה על פי אמות המידה הבאות:

1. **רמה מדעית:** מצוינות מדעית-טכנולוגית, חדשנות ומקוריות של המחקר המוצע –**35%**. הצעה שתזכה בסעיף זה לציון נמוך מ – 75 (מתוך 100), לא תוכל להיבחר כזוכה.
2. **תרומה ויישומיות:** יכולת יישומו של המחקר וסיכויי השגת יעדיו - **35%**.
3. **הישגי המועמד:** הישגי המועמד בלימודים קודמים – **15%.**
4. **הצגת ההצעה:** בהירות הצגת הנושא, מטרות המחקר והשיטות המוצעות – **15%**.

# ביצוע התכנית:

1. המשרד מעוניין לבחור מספר זוכים עד לגובה התקציב העומד לרשותו, **אך ללא כל התחייבות למספר זוכים או להיקף התקציב שיוקדש לתכנית בפועל.**
2. המשרד רשאי לבחור זוכה אחד או שלא לבחור זוכים כלל, לפי שיקול דעתו.
3. ביצוע התכנית המפורטת בקול קורא זה מותנה בזמינות תקציבית.
4. המשרד לא ידון בבקשות אשר יוגשו שלא במועד או שאינן עומדות בתנאים שפורטו לעיל.
5. על פי הצפי, ההחלטה על הזוכים במלגות תיערך **במהלך הרבעון הראשון של שנת 2024,** בכפוף לזמינות תקציבית לשנת 2024.
6. הוחלט להעניק מלגה למשתלם, ייחתם הסכם התקשרות המצורף כנספח לקול קורא זה בין המשרד ובין המוסד שבו יתבצע המחקר. רק לאחר חתימת ההסכם ומתן הודעה בכתב על כך למשתלם ולמוסד רשאי המשתלם להתחיל במחקר.
7. משתלם שמקבל מלגה מגורם ממשלתי (משרד המדע או אחר) אינו רשאי להגיש בקשה בקול קורא זה.
8. על המוסד להודיע למשרד מראש ובכתב על כל מלגה או תשלום נוסף שהמשתלם מקבל בתקופת ביצוע המחקר. בטופס הבקשה יש לציין את פרטי הגורם מעניק המלגה.
9. "קבלת מלגה" פירושה תשלום סכום המלגה **למוסד,** הנדרש להעבירה למשתלם במהלך תקופת ביצוע ההשתלמות במחקר על פי ההסכם והנהלים.
10. חתימה על הסכם ההתקשרות תותנה בקבלת האישורים והמסמכים הנדרשים בהתאם למפורט בקול קורא זה ובהסכם. המוסד או המשתלם הזוכה אינם רשאים להעביר או להמחות את זכויותיהם, כולן או חלקן.
11. תאריך הפעלת המלגה יתואם בין הצדדים. חתימת ההסכם יהיה לא יאוחר מה 31 ב**דצמבר 2024**. **יודגש כי לא יתאפשר דחיית מועד תחילת ההשתלמות ללא אישור המשרד, ובכל מקרה, לא תאושר דחיית מועד התחילה לתאריך אחרי 31.12.2024.**

# זכויות המשרד:

* 1. המשרד רשאי לבטל את הקול הקורא או חלקים ממנו או לפרסם קול קורא חדש ללא מתן הסברים כלשהם למבקשים או לכל גורם אחר וללא הודעה מוקדמת.
	2. המשרד רשאי, בכל עת, בהודעה שתפורסם, להקדים או לדחות את המועד האחרון להגשת בקשות וכן לשנות מועדים ותנאים אחרים הנוגעים לקול הקורא על פי שיקול דעתו
	3. המשרד רשאי לפנות במהלך הבדיקה וההערכה למבקש, כדי לקבל הבהרות או להסיר אי-בהירויות, לבקש פרטים נוספים או כל מסמך או מידע אחר הדרושים לדעתו לשם בדיקת הבקשות או קבלת החלטה.
	4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
	5. החלטת הנהלת קרנות המחקר במשרד בעניין זה אינה מחייבת את המשרד להתקשר עם המוסד.
	6. חתימת המוסד על הסכם ההתקשרות וכל המסמכים הנדרשים, מהווים תנאי מוקדם לחתימה על ההסכם מצד המשרד. לא חתם המוסד על ההסכם או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את הזכייה. במקרה כזה, יהא המשרד רשאי להכריז על בקשה אחרת כזוכה.
	7. אין באמור לעיל כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.
	8. **המשרד לא ידון בבקשות אשר תוגשנה באיחור או שלא בהתאם לתנאים המפורטים בקול קורא זה, ונהלי הקרן.**

# שאלות ופניות:

**המלגאים מתבקשים להפנות שאלות ובירורים בנושאים אדמיניסטרטיביים למוסד בלבד. המוסד יפנה למשרד בבירור לפי הצורך.**

**לשאלות בנושאים מדעיים בלבד ניתן לפנות ל:**

**ד"ר שרון יגור-קרול, מנהלת מדעית תחום מדעי הרפואה**,

**באמצעות דוא"ל**: SharonYK@most.gov.il

# הגשת הבקשות:

* 1. ההגשה תיעשה באמצעות המערכת המקוונת "**קדמת המדע**" בקישור שלהלן: <https://kf.most.gov.il> ע"י המשתלמת
	2. הקמת מוסד חדש – במידה והמוסד המגיש לא קיים במערכת קדמת המדע יש צורך לפנות למשרד החדשנות, המדע והטכנולוגיה באמצעות דואר אלקטרוני: MostProposalForm@most.gov.il
	3. משתמשים חדשים - על מנת להגיש את הבקשה יש צורך בהקמת משתמש חדש **"מילגאי"** ואישורו על ידי מרכז הפעילות במוסד. **תהליך האישור עלול להתארך, לכן מומלץ להגיש בקשות מוקדם ככל האפשר ובכל מקרה הרבה לפני המועד הסופי.**
	4. בכל בעיה טכנית בהגשה ניתן לפנות באמצעות "כפתור" פניית שירות שבתוך פורטל קדמת המדע. יודגש כי הפניות יכולות להתבצע אך ורק באמצעות מרכזי הפעילות במוסד.

**להלן רשימת הנתונים הנדרשים טרם הזנת הבקשה במערכת קדמת המדע:**

א.1. יש להכין את הצרופות הבאות:

**כללי**:

* בקשה כתובה באנגלית
* קורות חיים בפורמט - BIOSKETCH
* אישורים-מסמכי חובה:
1. צילום תעודת זהות / מסמך המעיד על היות המשתלם אזרח ישראל, תושב קבע או בעל מעמד עולה (כמוגדר במשרד הפנים).
2. אישורי לימודים - אישור המעיד על סיום התואר השלישי במוסד אקדמי בארץ או העתק תעודת תואר שלישי .
3. אישור הגשת עבודת הדוקטורט.
4. אישור תכנית השתלמות במחקר מטעם ראש המעבדה / ראש יחידת המחקר.
5. אישור המוסד בחו"ל על בצוע השתלמות פוסט-דוקטורט בחו"ל. **יש להגיש אישור זה בשפה האנגלית בלבד.**
6. הצהרה על היותו של המשתלם שוהה בחו"ל למעלה מ- 12 חודשים בהתאם לתנאי סעיף ב'(5). יש לצרף הצהרה המפרט את 12 חודשי השהייה בחו"ל, כולל תקופת השהייה המתוכנן שיתבצע לאחר מועד ההגשה במידה ונדרש לצורכי לעמידה בתנאי סף מס' 5. (מצ"ב מודל לנוסח ההצהרה בנספח ד').
* אישורים נוספים במידת הצורך (ראו להלן סעיף 3)

להלן פירוט הנחיות לכל צרופה נדרשת:

* בקשה כתובה באנגלית – יוגש בקדמת המדע כקובץ "תכנית המחקר-מלאה" בהתאם לדרישות הבאות:
	+ - * שפה: תכנית המחקר על כל חלקיה תיכתב **באנגלית.**
			* פונט: Times New Roman, בגודל: 12
			* מרווח שורות: 1.5
			* מספר עמודים מירבי: 5 (כולל איורים וגרפים, לוחות זמנים ותכנית עבודה. לא כולל בביבליוגרפיה)
			* פורמט קובץ הצרופה: PDF (לאחר מילוי הטופס יש לשמור בפורמט PDF)
			* נפח מירבי לצרופה: 2.5 מגה בייט.
			* בבקשה הכתובה אשר תוגש כטופס "תכנית המחקר-מלאה" יש לכלול את המידע שלהלן:
1. רקע מדעי וטכנולוגי של תכנית המחקר.
2. מידת ההתאמה של המחקר לתחומי העדיפויות כפי שפורסמו בקול קורא.
3. פירוט החדשנות במחקר – יש לציין את ה-State of the Art בעולם, את הכיוון החדשני במחקר ורמתו ביחס לנעשה בעולם.
4. התועלות הצפויות מהמחקר. יש להציג אפשרויות ליישום תוצאות המחקר.
5. תכנית עבודה מפורטת. יש להציג את המטרות הספציפיות, שיטות העבודה ואבני דרך (לוח זמנים) לביצוע שלבי המחקר השונים.
6. רשימה ביבליוגרפית לצורך המחקר המוצע.
7. רשימת פרסומים של המועמד, כולל מאמרים שנשלחו לפרסום או שנמצאים בדפוס וטרם פורסמו.

**קורות חיים** (התבנית מופיעה בפרסום הקול הקורא שבאתר המשרד)

* יש לצרף קורות חיים של המשתלם.
* על קורות החיים להיות בפורמט "טופס קורות חיים"*(פורמט BIOSKETCH)*
* יש לעקוב אחר דרישות התוכן המופיעות בטופס.
* מספר עמודים לקורות החיים: 2

א.2. **בנוסף, יש להכין את המידע שלהלן לצורך הזנתו במערכת קדמת המדע בזמן הגשת הבקשה**:

**בלשונית "נתוני מחקר"**

1. **תקציר בעברית**, עד 1500 תווים (כ 250 מילים)
2. **תקציר באנגלית**, עד 1500 תווים (כ 250 מילים)
3. חשיבות המחקר **– מידע על חשיבות המחקר בארץ/בעולם בשפה העברית/אנגלית – מוגבל ל- 500 תווים.**

בלשונית "מלגה"

**תחילה, יש לציין את הנתונים הנדרשים: תאריך תחילת לימודים/השתלמות במחקר (יחושב ככל המוקדם מ-1.12.2024), תאריך סיום לימודים/השתלמות, תאריך אישור תכנית המחקר, סטטוס תכנית המחקר.**

**ניסיון רלוונטי - יש לציין את הניסיון הרלוונטי למחקר.**

**פרסומים – יש לציין את כל המאמרים שהתפרסמו ע"י המשתלם.**

**פרסים – יש לציין את הפרסים שהוענקו למשתלם**

**כנסים – יש לציין את הכנסים בהם המשתלם לקחה חלק פעיל.**

**השכלה - יש לציין נתונים על תארים קודמים כגון: שנת קבלת התואר, התחום, המוסד וממוצע ציונים.**

**מנחים – יש לציין מנחה אחד לפחות אשר ילווה את המשתלם ואשר הוא זה שאישר את תכנית המחקר.**

**ממליצים –** אין **להוסיף ממליצים.**

**בלשונית "תמיכות נוספות"**

**יש לציין האם קיימים מענקים ותמיכות אחרות כולל, מלגות שנתקבלו למחקר המוצע.**

**בלשונית "מסמכים ואישורים"**

**יש לצרף את המסמכים והאישורים הנדרשים ע"פ סעיף ח.א.1.**

**אין לצרף מסמכים נוספים מעבר למסמכים אשר התבקשו בקול הקורא זה ומעבר לנתונים שהתבקשו במערכת קדמת המדע.**

א.3. **דגשים לאחר מילוי הנתונים במערכת קדמת המדע:**

יודגש כי, בכל עת ניתן ללחוץ על "כפתור" בדיקת תקינות על מנת לוודא כי הבקשה מולאה בהתאם לדרישות.

הפקת דו"ח הצעה - **לאחר השלמת מילוי כל פרטי הבקשה, חובה להפיק דוח לפני שליחת הבקשה. הדו”ח מהווה תמונת מצב של כל פרטי הבקשה שנשלחה ומכיל את כל המסמכים שצורפו לבקשה.**

**יצוין כי רק לאחר מילוי כל השדות הרלוונטיים והפקת הדוח יופיע "כפתור"** שליחה **(שליחת הבקשה למרכז הפעילות במוסד).**

# מועד אחרון להגשת הבקשות:

* 1. **המועד האחרון להגשת הבקשות על ידי המשתלמים באמצעות המערכת המקוונת אל מרכז הפעילות במוסד הוא** עד יום **ראשון** , ה- **31.12.2023,** עד השעה 15:00**. לאחר מועד זה תיסגר המערכת בפני המשתלמים ולא תהיה אפשרות עוד להגיש בקשות. לאחר** הגשת **הבקשה על ידי המשתלם היא תעבור לאישור המוסד, אשר יוכל לערוך בה שינויים ותיקונים.**
	2. המועד האחרון להגשת הבקשות על ידי **המוסדות** הוא עד יום **ראשון**, ה- **7.01.2024,** עד השעה 15:00**.** (להלן – **המועדים הקובעים**). זהו המועד בו נדרשים המוסדות לאשר את הבקשות באמצעות המערכת המקוונת באופן סופי.

**בקשה אשר לא תאושר ותוגש במערכת המקוונת על ידי המוסד עד למועד זה – לא תידון.**

**לתשומת לבכם, מילוי הטופס המקוון במערכת** [**קדמת מדע**](https://kf.most.gov.il/SignIn)**, היא פעולה הדורשת זמן ולכן מומלץ להתחיל בהליך ההגשה זמן רב טרם המועד הקובע ולא ברגע האחרון, וזאת בשל קשיים ועיכובים מגוונים העשויים להיגרם: ניתוק מהרשת, קבצים לא תקינים, קבצים כבדים, חתימות מורשי החתימה וכד'**.

**בקשות אשר תגענה באיחור או שלא תוגשנה בהתאם למפורט לעיל, תדחינה על הסף.**

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**

1. יצחק שמיר (1915 – 2012) כיהן בין יתר תפקידיו כראש ממשלה וכשר במדינת ישראל, דאג לקליטת העלייה הגדולה מברית המועצות ופעל רבות לקיבוץ גלויות. לשם הוקרת זכרו בחר המשרד לפרסם על שמו קול קורא המיועד להענקת מלגות לעידוד חזרת מדענים ישראלים לארץ. [↑](#footnote-ref-1)
2. לבירורים בעניין זה, ניתן לפנות לד"ר שרון יגור-קרול כמופרט בסעיף ז' להלן. [↑](#footnote-ref-2)